पानी के लिए किसानों ने फिर शुरू की भूख हड़ताल
गंगाबावड़ी समूह पेयजल योजना का विरोध कर रहे किसानों ने अब क्रमिक भूख हड़ताल भी शुरू कर दी है। किसानों का धरना आंदोलन भी जारी है आैर चंबलेश्वर बांध संघर्ष समिति के लोग फिर से भोपाल के लिए रवाना हो गए है।
करीब छह दिन से कंजार्डा-मनासा मार्ग पर चंबलेश्वर बांध के पास धरने पर बैठे किसानों ने बुधवार से क्रमिक भूख हड़ताल भी शुरू कर दी। बुधवार को करीब 20 किसान भूख हड़ताल पर बैठे। किसान सोहनलाल धाकड़, वरदीचंद पटेल, भरत पटेल, नानूराम पटेल, जगदीश पटेल, घीसालाल पटेल और शंभुलाल गरवाड़ा ने बताया हम लोग गंगाबावड़ी योजना का पानी चंबलेश्वर बांध से नहीं लेने लेंगे। प्रशासन और जनप्रतिनिधियों को पहले ही बता चुके हैं। अगर कोई जबरदस्ती हुई तो किसान सड़क पर उतरकर मुकाबला करेंगा। हमारी मांग क्षेत्र का पानी क्षेत्र को उपलब्ध कराने की है। बांध का पानी गंगाबावड़ी योजना में चला जाएगा तो हमारे खेतों की सिंचाई कैसे होगी। कंजार्डा पठार के गांवों में पीने का पानी नहीं है और शासन 29 गांवों में पानी उपलब्ध कराने की योजना लागू करना चाहता लेकिन योजना लागू नहीं होने देंगे। किसानों ने बताया अब रोज 20 किसान धरना स्थल पर क्रमिक भूख हड़ताल करेंगे। उधर संघर्ष समिति के लोग सीएम शिवराजसिंह चौहान और पूर्व सीएम सुंदरलाल पटवा से मिलने के लिए भोपाल रवाना हो गए हैं।
अब तो मुख्यमंत्री से करेंगे शिकायत
चंबलेश्वर बांध संघर्ष समिति के मांगीलाल धाकड़ और प्रेमचंद बंधु ने बताया नीमच जिले में अधिकारी किसानों की नहीं सुन रहे हैं। हमने प्रशासन के साथ कोई सुलह-समझौता नहीं किया है। अधिकारी किसानों को भ्रमित कर रहे हैं अौर अब तो हम पूरे मामले की शिकायत सीएम शिवराजसिंह चौहान से करेंगे। किसानों ने इससे पहले पूर्व सीएम सुंदरलाल पटवा के सामने समस्या रखी और उन्होंने कार्रवाई का आश्वासन दिया था।
गांवों में शुरू करा दिया है काम
गंगाबावड़ी समूह पेयजल योजना का निर्माण बांध स्थल पर तो बंद पड़ा है लेकिन गांवों में निर्माण शुरू कर दिया गया है। प्रशासन का कहना है गांवों में पाइप लाइन डालने और पेयजल टंकियों के निर्माण का कार्य चल रहा है। बांध स्थल पर 15 दिन बाद निर्माण की प्रक्रिया शुरू की जाएगी। बांध के अंदर इंटकवेल का निर्माण कराया जाएगा, अभी निर्माणाधीन इंटकवेल के आसपास पानी भरा हुआ है। पानी के कारण काम शुरू नहीं हो सकता है। योजना का काम पूरा किया जाएगा और गांवों को पानी उपलब्ध कराया जाएगा।
गंगाबावड़ी समूह योजना के विरोध में धरना प्रदर्शन करते हुए किसान।
एसडीएम बीएल कोचले ने बताया गंगाबावड़ी समूह पेयजल योजना का काम गांवों में शुरू करा दिया गया है। बांध स्थल पर अभी काम बंद है और 15 दिन बाद शुरू करेंगे। ग्रामीण धरना और भूख हड़ताल कर रहे हैं, हमें इसकी कोई सूचना नहीं दी गई है।
गांवों में शुरू करा दिया है काम
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva